钦定古今图书集成/明伦汇编/闺媛典/第027卷 > 皇清 > 张惟赤妻陈氏
## 钦定古今图书集成/明伦汇编/闺媛典/第027卷 > 皇清 > 张惟赤妻陈氏

按《海盐县志》：“陈氏，大中丞葆初孙女，文学云中女也。生有异征，长而婉嫟贞静，习鞶绣组𬘓，通内则。女训云中奇爱之，不轻言字。见给谏张惟赤，许委禽焉。及归张，翁姑妯娌，一门之内雍雍如也。翁没，赤尚食贫，氏手洴澼洸以佐读，一灯荧荧，丙夜不息。奉姑至孝，食必甘，行必扶，疾痛。”

痾痒，必手为爬搔无倦。赤好客四方宾至，氏具盘餐不给，脱簪珥无吝，终不令赤知迨。赤为给谏，每引大义相勉，益节俭，无矜贵容。长斋绣佛，减衣捐食，乐善好施，增筑桥梁，给槥饭僧。济人利物，皆出自天性教子。慈不废严，以嗣续未广，饰妾媵数人，进夫御有从女，弟幼孤，抚之长，为择良配，赀送甚厚，一切能为人情所难。丙辰冬，给谏没于官，氏亦随卒。官“主政。”